钦定古今图书集成/理学汇编/经籍典/第090卷 > 《诊脉枢机序》前人
## 钦定古今图书集成/理学汇编/经籍典/第090卷 > 《诊脉枢机序》前人

《易》惟《复》曰“无疾”，阳生于内也。又曰：“无妄之疾，曰有疾，
不可疾贞。”凡言疾者四，其外专言疾者亦四：《豫》《损》，疾
在阴爻，《鼎》《兑》，疾在阳爻。脉浮数属阳，沉迟属阴。《送医
人序》曰：“《易》《复》《彖》曰无疾，《豫》六五曰贞疾，《无妄》九五曰
无妄之疾，《损》六四曰损其疾，《兑》九四曰介疾。《复》之无
疾，一阳生于下也。”馀言疾皆于外卦见之。盖阳在内
则无疾。凡疾皆有感于外者也。凡言疾者四。有喜者
三。不死者一。圣人好生之心可见。至曰《无妄》之药。不
可试也。试之一字。其灼见后世为医者之深患乎。